CELEX: 62008CJ0214
Odvolanie
Žaloba o náhradu škody
Podmienky vzniku zmluvnej a mimozmluvnej zodpovednosti Spoločenstva
Článok 313 ods. 2 písm. k), článok 314 a článok 317 písm. a) štvrtého dohovoru z Lomé, zmeneného a doplneného dohodou podpísanou na Mauríciu

Odvolanie podané proti rozsudku Súdu prvého stupňa (tretia komora) z 11. marca 2008, Guigard/Komisia (T‑301/05), ktorým Súd
prvého stupňa zamietol žalobu odvolateľa, ktorou sa domáhal náhrady škody, ktorú mal utrpieť z dôvodu konania Komisie pri
nepredĺžení jeho pracovnej zmluvy uzavretej v rámci technickej spolupráce medzi Spoločenstvom a Nigerskou republikou financovanej
Európskym rozvojovým fondom – Podmienky vzniku mimozmluvnej zodpovednosti Spoločenstva – Porušenie článku 313 ods. 2 písm. k)
a článku 314 štvrtého dohovoru z Lomé (Ú. v. ES L 229, s. 1), zmeneného a doplneného dohodou podpísanou na Mauríciu (Ú. v. ES
L 156, s. 3) – Porušenie povinnosti odôvodnenia a práva na obranu
Výrok
1.
Rozsudok Súdu prvého stupňa Európskych spoločenstiev z 11. marca 2008, Guigard/Komisia (T‑301/05), sa zrušuje v rozsahu, v akom
bola žaloba pána Guigarda vyhlásená za prípustnú.
2.
Žaloba pána Guigarda vo veci T‑301/05 sa zamieta.
3.
Konanie o odvolaní pána Guigarda sa zastavuje.
4.
Pán Guigard je povinný nahradiť trovy konania vynaložené Komisiou Európskych spoločenstiev pred Súdnym dvorom Európskych spoločenstiev
a Súdom prvého stupňa Európskych spoločenstiev.